title: "Matrjoschka"
text: "Matrjoschka of Matrjewka, Matrjeschka(, wiss. Transliteration: Matr\u00eb\u0161ka) sen holten Popen, wat \u00f6nmaalet sen en iin \u00f6n enachtler pasi. Ja kum fan Rusl\u00f6n en haa di Aart fan en Talisman fuar des Liren.\n\nWat aur di Popen \n\nDi Popen uur fan (Linden-) en (Birken-)holt maaket. \u00dcttaacht waar ja 1890 fan di K\u00f6nst-Maaler Sergei Wassiljewitsch Maljutin, en di K\u00f6nst-Snetjer Wassili Petrowitsch Swjosdotschkin heer di maaket. Ja skel fan en Pop \u00fcp di Taacht kemen wiis, wat fan Japan kemen wiar. Fukurokuju-Popen pasi man ek iin \u00f6n enachtler.\n\n\u00d6n Rusl\u00f6n fuan di Mensken t\u00f6 dit Jen fan't 19. Jaarh\u00f6nert Sp\u00f6ltj\u00fcch gur, wat em \u00fctenachtler nem k\u00fcr, en sa k\u0101m di Maakers \u00fcp di Taacht, muar Popen t\u00f6 maaki, wat iin \u00f6n enachler pasi. Di Figuuren skul en Buernw\u00fcf weegi, wat en ruar Sarafan \u00f6n her.Di Noom \u201eMatrjoschka\u201c es di Diminutiv fan di Noom \u201eMatrjona\u201c, hur masi Buernw\u00fcfhaurn jeet. Des Noom giar \u00fcp dit latiinsk  fuar Mooter t\u00f6beek (\u00dcp Rusk , mat\u2032 of ialer , mater\u2032).\n\nHat jaav W\u00fcfkis en Mantjis fan di Popen. Di W\u00fcfkis wiar mooterk, di Mantjis wiar stark fuar di Krich.\n\n\u00d6ntwesken uur man fuaral W\u00fcfkis maaket. Em bigent me di litjest Pop, en di nast skel trinjom des pasi. Di hoogst K\u00f6nst es di Maalerii diar\u00f6n, aurdat dit jaa hol tohoppasi skel. Diar mener Forskel twesken di Popen es, diar muar es di Sats wert.\nMatrjoschka-Popen uur fuaral \u00f6n Nischni Nowgorod, di Oblast Moskau en Kirow maaket. Aur di jest Jaaren wiar di gurtest Sats Popen fan 3, 5, 7 of 10 Stek maaket, man \u00f6ntwesken sen dit fuul muar uuren.\n\nDi Rekord fan di aurmiist Matrjoschka-Popen waar 2003 \u00f6n di USA \u0101pstelt, en dit wiar 51 Popen. Di gurtest Pop es 53,97 Zentimeetern of  Zoll hoog, di litjest meet bluat 0,31 Zentimeetern of (\u00a0Zoll). \n\nMe Matrjoschkas uur uk Satiiri maaket. Diarbi sen Popen fan Wladimir Iljitsch Lenin, Iwan IV. (Rusl\u00f6n)/ Iwan, di Gr\u00f6gelk of Peter ddi Gurt of en gurt Pop fan Boris Nikolajewitsch Jelzin of Wladimir Wladimirowitsch Putin maaket.\n\nMes Noomen\nDi Popen uur uk \"Babouschka\" n\u0113mt, man des es mes, aurdat dit Uurt ek Mooter man Mootji jit. Bi di Grensi fan Uasterrik t\u00f6 Ungarn uur uk Piroschka sair, dit jit sa f\u00fc\u00fcl \u00fcs \"Rotk\u00e4ppchen\" \u00fcp d\u00fctsk. Mes es uk Mamuschka, wat sa fuul \u00fcs \"Mama\" jit en ek t\u00f6 di Popen paset.\n\nLiteratuur\n\nLuki uk jir \n\n Geschichte der Matrjoschka auf russlandjournal.de\n\nFutnooten \n\nPopenaart\nKultuur (Rusl\u00f6n)\nHolten Sp\u00f6ltj\u00fcch"